Oui, oui, oui, oui

„Oui, oui, oui, oui” (esperante: „Jes, jes, jes, jes”) estas kanto verkita de Pierre Cour kaj Hubert Giraud prezentita france de Jean Philippe. Ĝi estis eldonita kiel muzikalbumeto kaj unuopaĵo en 1959 de Barclay Records. Ĝi estis elektita por reprezenti Francion en la Eŭrovido-Kantokonkurso en 1959 post gajni francan nacian finalon.

 Eŭrovido-Kantokonkurso 1959 

 Selekto 
„Oui, oui, oui, oui” partoprenis en nacia finalo organizita de la franca stacio Radiodiffusion-Télévision Française. Ĝi estis la gajninto, do kvalifis por reprezenti Francion en la Eŭrovido-Kantokonkurso 1959.

 En la konkurso 
La kanto partoprenis en la konkurso okazita en la kongresejo Palais des Festivals et des Congrès de Cannes, Francio, la 11-an de marto 1959, estante prezentita de la franca kantisto Jean Philippe. La orkestro estis direktita de Franck Pourcel.

Ĝi estis prezentita unue, antaŭ Danio kun Birthe Wilke prezentante „Uh, jeg ville ønske jeg var dig”. Fine de la voĉdonado, la kanto ricevis 15 poentojn, obtenante la trian lokon de 11.

 Reludversioj 
 En 1959, la dirigento Franck Pourcel registris la kanton kun sia orkestro.
 En 1959, la kantistino Teddy Scholten, gajnintino de la Eŭrovido-Kantokonkurso 1959, registris nederlandan version kun la titolo „Oui, oui, oui”.
 En 1959, la kantistinoj Alice kaj Ellen Kessler, reprezentantinoj de Germanio en la Eŭrovido-Kantokonkurso 1959, registris la kanton.
 En 1959, la kantisto Jean-Paul Mauric, reprezentanto de Francio en la Eŭrovido-Kantokonkurso 1961, registris la kanton.
 En 1959, la itala kantistino Mina registris italan version.

 Referencoj 

 Vidu ankaŭ 
 Francio en la Eŭrovido-Kantokonkurso

Kategorio:Franclingvaj kantoj
Kategorio:Eŭrovido-Kantokonkurso 1959
Kategorio:Verkoj de 1959
Kategorio:Muziko en 1959